CELEX: 32015R2178
Language: sl
Date: 2015-11-25 00:00:00
Title: Izvedbena uredba Komisije (EU) 2015/2178 z dne 25. novembra 2015 o vpisu imena v register zaščitenih označb porekla in zaščitenih geografskih označb (Saucisson de Lacaune/Saucisse de Lacaune (ZGO))

26.11.2015   
            
            
               SL
            
            
               Uradni list Evropske unije
            
            
               L 309/1
            
         IZVEDBENA UREDBA KOMISIJE (EU) 2015/2178
   z dne 25. novembra 2015
   o vpisu imena v register zaščitenih označb porekla in zaščitenih geografskih označb (Saucisson de Lacaune/Saucisse de Lacaune (ZGO))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 15(1) in člena 52(2) Uredbe,
   ob upoštevanju naslednjega:
   
               (1)
            
            
               V skladu s členom 50(2)(a) Uredbe (EU) št. 1151/2012 je bil zahtevek za registracijo imena „Saucisson de Lacaune“/„Saucisse de Lacaune“, ki ga je vložila Francija, objavljen v Uradnem listu Evropske unije
                   (2).
            
         
               (2)
            
            
               Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba ime „Saucisson de Lacaune“/„Saucisse de Lacaune“ registrirati.
            
         
               (3)
            
            
               Francoski organi so z dopisom, prejetim 27. februarja 2014, sporočili Komisiji, da so podjetja SARL René Pujol, 11 avenue de Lattre de Tassigny, BP 52 81230 Lacaune, La Lacaunaise Escande Pistre & Cie, 7, boulevard Jean-Jaurès, 81230 Lacaune, in Maison Nègre, Charcuterie Lacaunaise, 6 avenue de Naurois, 81230 Lacaune, ki imajo sedež na njihovem ozemlju, zakonito tržila proizvod pod prodajnim imenom „Saucisson de Lacaune“/„Saucisse de Lacaune“, pri čemer so to ime nepretrgoma uporabljala več kot pet let, in da je bilo to izpostavljeno tudi pri nacionalnem postopku ugovora.
            
         
               (4)
            
            
               Ker podjetja SARL René Pujol, La Lacaunaise Escande Pistre & Cie in Maison Nègre iz uvodne izjave 3 izpolnjujejo pogoje iz člena 15(1) Uredbe (EU) št. 1151/2012, da bi lahko prodajno ime po njegovi registraciji zakonito uporabljala v prehodnem obdobju, bi jim bilo treba odobriti prehodno obdobje petih let od vložitve zahtevka za registracijo pri Komisiji, ki bi jim omogočila, da še naprej uporabljajo ime „Saucisson de Lacaune“/„Saucisse de Lacaune“.
            
         
               (5)
            
            
               Ukrepi iz te uredbe so v skladu z mnenjem Odbora za politiko kakovosti kmetijskih proizvodov –
            
         SPREJELA NASLEDNJO UREDBO:
   Člen 1
   Ime (ZGO) „Saucisson de Lacaune“/„Saucisse de Lacaune“ se registrira.
   Ime iz prvega odstavka opredeljuje proizvod skupine 1.2 Mesni proizvodi (kuhani, soljeni, dimljeni itn.) iz Priloge XI k Izvedbeni uredbi Komisije (EU) št. 668/2014 (3).
   Člen 2
   Podjetjem SARL René Pujol, La Lacaunaise Escande Pistre & Cie in Maison Nègre se dovoli, da še naprej uporabljajo registrirano ime (ZGO) „Saucisson de Lacaune“/„Saucisse de Lacaune“ do 27. februarja 2019.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. novembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 14.12.2012, str. 1.
   
      (2)  UL C 142, 29.4.2015, str. 25.
   
      (3)  Izvedbena uredba Komisije (EU) št. 668/2014 z dne 13. junija 2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).